Precizēts

Ministru kabineta rīkojuma projekta

**„Par valsts nekustamās mantas** **pārdošanu”**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts (turpmāk – rīkojuma projekts) ir sagatavots, lai saskaņā ar Publiskas personas mantas atsavināšanas likuma 4.panta pirmo un otro daļu, 5.panta pirmo daļu, kā arī, ievērojot Publiskas personas mantas atsavināšanas likuma 14.panta nosacījumus un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16.panta otro daļu, atļautu valsts akciju sabiedrībai „Valsts nekustamie īpašumi” pārdot izsolē valsts nekustamos īpašumus, kas ierakstīti zemesgrāmatā uz valsts vārda Zemkopības ministrijas personā. Publiskas personas mantas atsavināšanas likuma 4.panta pirmā daļa nosaka, ka valsts mantas atsavināšanu var ierosināt, ja tā nav nepieciešama attiecīgai iestādei vai citām valsts iestādēm to funkciju nodrošināšanai. Publiskas personas mantas atsavināšanas likuma 4.panta otrā daļa nosaka, ka valsts mantas atsavināšanu var ierosināt attiecīgās iestādes vadītājs, kuras valdījumā atrodas valsts manta. Publiskas personas mantas atsavināšanas likuma 5.panta pirmā daļa nosaka, ka atļauju atsavināt valsts nekustamo īpašumu dod Ministru kabinets, nosakot arī atsavināšanas veidu. Publiskas personas mantas atsavināšanas likuma 14.pants regulē pirmpirkuma tiesību izmantošanu.Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16.panta otrā daļa nosaka, ka valsts īpašuma objekti, par kuriem līdz pabeigšanas datumam nav saņemts privatizācijas ierosinājums, var tikt atsavināti Publiskas personas mantas atsavināšanas likuma noteiktā kārtībā. Saskaņā ar Privatizācijas ierosinājumu reģistra informāciju par šajā rīkojuma projektā iekļautajiem valsts nekustamajiem īpašumiem privatizācijas ierosinājumi nav saņemti.Ministru kabineta 2011.gada 1.februāra noteikumu N.109„Kārtība, kādā atsavināma publiskas personas manta” 12.punkts noteic, ka, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. |
| 2. | Pašreizējā situācija un problēmas | **1.** Nekustamais īpašums **„Kokles” Neretas pagastā, Neretas novadā** (nekustamā īpašuma kadastra Nr. 3270 002 0067) sastāv no zemes vienības 2,27 ha platībā (zemes vienības kadastra apzīmējums 3270 002 0067) un divām būvēm: - nedzīvojamās ēkas - kantora (būves kadastra apzīmējums 3270 002 0067 001) ar kopējo platību 157,7 m2; - palīgēkas – šķūņa-noliktavas (būves kadastra apzīmējums 3270 002 0067 002) ar kopējo platību 83,5 m2.Īpašuma tiesības uz nekustamo īpašumu ir nostiprinātas Latvijas valstij Zemkopības ministrijas personā Neretas pagasta zemesgrāmatas nodalījumā Nr.1000 0018 0183, lēmuma datums:11.07.2005.Saskaņā ar Neretas novada pašvaldības 2012.gada 11.aprīļa izziņu Nr.1-12/110 nekustamais īpašums „Kokles” Neretas pagastā, Neretas novadā, saskaņā ar Neretas novada domes 2009.gada 24.septembra saistošajiem noteikumiem Nr.5 „Par Neretas novada Teritorijas plānojumiem” atrodas lauksaimniecības zemju zonā un uz to attiecas likuma „Par zemes privatizāciju lauku apvidos” 29.panta noteiktie zemes atsavināšanas ierobežojumi. Valsts akciju sabiedrība „Valsts nekustamie īpašumi” nekustamā īpašuma „Kokles” Neretas pagastā, Neretas novadā, izsoles noteikumos iekļaus informāciju par ierobežojumu attiecībā uz personu loku, kuras nevar iegūt īpašumā minēto nekustamo īpašumu.Saskaņā ar Publiskas personas mantas atsavināšanas likuma 4.panta pirmo un otro daļu Zemkopības ministrija ar 2011.gada 1.marta vēstuli Nr.8.7–28/794/2012 ierosina valsts nekustamā īpašuma īpašums „Kokles” Neretas pagastā, Neretas novadā, atsavināšanu, jo tas nav nepieciešams valsts funkciju veikšanai.Valsts akciju sabiedrībā „Valsts nekustamie īpašumi” ir saņemts Marutas Blūmas iesniegums (reģistrēts 2012.gada 19.aprīlī ar Nr.3506) par nekustamā īpašuma atsavināšanu vai iznomāšanu.Zemkopības ministrija, nododot nekustamo īpašumu atsavināšanai valsts akciju sabiedrībai „Valsts nekustamie īpašumi”, ir iesniegusi Dzīvojamās telpas īres līguma Nr.2007/5, kuru ar Marutu Blūmu 2007.gada 28.decembrī ir noslēgusi Sēlijas virsmežniecība, kopiju. Līgums stājies spēkā 2008.gada 1.janvārī un noslēgts uz darba laiku Valsts meža dienestā.Saskaņā ar Publiskas mantas atsavināšanas likuma 45.panta trešo daļu atsavinot valsts īpašumā esošu viendzīvokļa māju vai dzīvokļa īpašumu, par kura lietošanu likumā „Par dzīvojamo telpu īri” noteiktajā kārtībā ir noslēgts dzīvojamās telpas īres līgums to vispirms rakstveidā piedāvā pirkt īrniekam un viņa ģimenes locekļiem, Saskaņā ar Dzīvokļa īpašuma likuma 2.panta pirmo daļu dzīvokļa īpašums ir dzīvojamā mājā tiesiski nodalīts patstāvīgs nekustamais īpašums. Saskaņā ar Dzīvojamo māju pārvaldīšanas likuma 1.panta 1.punktu dzīvojamā māja ir ēka, kas nodota ekspluatācijā un saskaņā ar kadastrālās uzmērīšanas lietu ir dzīvojamā māja (arī dzīvokļu īpašumu māja), tai piederīgās ēkas (būves), zeme, uz kuras tās atrodas, ja zeme kopā ar dzīvojamo māju veido vienotu nekustamo īpašumu vai ietilpst dzīvojamo māju veidojošo dzīvokļu īpašumu sastāvā, vai ēka, kas nodota ekspluatācijā un saskaņā ar kadastrālās uzmērīšanas lietu ir dzīvojamā māja, tai piederīgās ēkas (būves) un piesaistītais zemesgabals.Ņemot vērā iepriekš minētās likumu normas, dzīvokļa īpašums var būt tikai dzīvojamā mājā. Saskaņā ar tehniskās inventarizācijas lietu (reģistrēta Nekustamā īpašuma valsts kadastra informācijas sistēmā (turpmāk – NĪVKIS) 2003.gada 4.novembrī) būve ar kadastra apzīmējumu 3270 002 0067 001 ir nedzīvojamā ēka - kantoris, kuras izmantošanas veids ir biroja telpu grupa.Ņemot vērā iepriekš minēto, atsavinot nekustamo īpašumu nevar tikt piemērotas Publiskas personas mantas atsavināšanas likuma 45.panta trešās daļas normas un līdz ar to saskaņā ar Publiskas mantas atsavināšanas likumu Marutai Blūmai nav pirmpirkuma tiesību uz nekustamo īpašumu.**2.** Nekustamais īpašums **„Ceriņi”-601, Ērgļu pagastā, Ērgļu novadā** (nekustamā īpašuma kadastra Nr. 7054 900 0408) sastāv no nedzīvojamās telpas Nr.601 – kantora telpām (telpu grupas kadastra apzīmējums 7054 008 0600 001 002) ar kopējo platību 73,8 m2 un 738/4133 kopīpašuma domājamām daļām no nekustamā īpašuma ar kadastra Nr.7054 008 0600.Īpašuma tiesības uz nekustamo īpašumu ir nostiprinātas Latvijas valstij Zemkopības ministrijas personā Ērgļu pagasta zemesgrāmatas nodalījumā Nr. 1000 0003 7646-601, lēmuma datums:28.10.2003.Atsavināmā nekustamā īpašuma sastāvā ietilpstošā domājamā daļa no zemes vienības ar kadastra apzīmējumu 7054 008 0600 saskaņā ar Ērgļu pagasta zemesgrāmatas nodalījuma Nr.1000 0003 7646 informāciju atrodas valsts nozīmes īpaši aizsargājamās dabas teritorijā - Vestienas aizsargājamo ainavu apvidū.Vides aizsardzības un reģionālās attīstības ministrija 2012.gada 26.jūnija vēstulē Nr.3.18-1e/9730 informē, ka saskaņā ar likuma „Par īpaši aizsargājamām dabas teritorijām” 33.panta otro daļu nepastāv aizliegums atsavināt zemesgabalu ar kadastra apzīmējumu 7054 008 0600.Nekustamais īpašums nav iznomāts.Ērgļu novada pašvaldība 2012.gada 26.janvārī ir pieņēmusi lēmumu (prot. Nr.1, 7.p.) nepārņemt pašvaldības īpašumā nekustamo īpašumu „Ceriņi”-601, Ērgļu pagastā, Ērgļu novadā.Saskaņā ar Dzīvokļa īpašuma likuma 12.pantu atsavinot dzīvokļa īpašumu, pārējiem attiecīgās dzīvojamās mājas dzīvokļu īpašniekiem nav pirmpirkuma un izpirkuma tiesību, izņemot gadījumus, kad dzīvokļu īpašnieku kopība par to pieņēmusi lēmumu šajā likumā noteiktajā kārtībā un zemesgrāmatā izdarīta atzīme par pirmpirkuma tiesību pastāvēšanu.Saskaņā ar Publiskas personas mantas atsavināšanas likuma 4.panta pirmo un otro daļu Zemkopības ministrija ar 2012.gada 23.marta vēstuli Nr.8.7–28/1050/2012 ierosina valsts nekustamā īpašuma „Ceriņi”-601, Ērgļu pagastā, Ērgļu novadā, atsavināšanu, jo tas nav nepieciešams valsts funkciju veikšanai.**3.** Nekustamais īpašums **Vecais ceļš 25, Jelgavā** (nekustamā īpašuma kadastra Nr. 0900 536 0294) sastāv no trīs būvēm – garāžas ēkām:- būve ar kadastra apzīmējumu 0900 036 0001 003, kopējā platība 213,2 m2;būve ar kadastra apzīmējumu 0900 036 0001 009, kopējā platība 63  m2;būve ar kadastra apzīmējumu 0900 036 0001 010, kopējā platība 57,4 m2. Īpašuma tiesības uz nekustamo īpašumu ir nostiprinātas Latvijas valstij Zemkopības ministrijas personā Jelgavas pilsētas zemesgrāmatas nodalījumā Nr. 1000 0022 1464, lēmuma datums:05.06.2006.Nekustamais īpašums ir daļēji iznomāts. 2010.gada 22.martā Pārtikas un veterinārais dienests ar Jāni Zālīti ir noslēdzis līgumu Nr.2010/35 (ar papildus vienošanos 2011.gada 28.februārī) par garāžas ar kadastra apzīmējumu 0900 036 0001 010 nomu. Līgums ir spēkā līdz 2013.gada 22.martam.Valsts akciju sabiedrība „Valsts nekustamie īpašumi” nododot atsavināšanai nekustamo īpašumu Vecajā ceļā 25, Jelgavā, izsoles noteikumos iekļaus informāciju par spēkā esošo nomas līgumu.Pašlaik valsts interesēs nav izbeigt spēkā esošo nomas līgumu, jo nav iespējams paredzēt izsoles rezultātu- ja tas būs negatīvs, tad nomas maksas palīdzēs segt nekustamā īpašuma apsaimniekošanas izdevumus.Saskaņā ar informāciju no NĪVKIS būvju īpašums Vecajā ceļā 25, Jelgavā (kadastra Nr. 0900 536 0294) ir saistīts zemes vienību ar kadastra apzīmējumu 0900 036 0231, kas ietilpst nekustamā īpašuma Vecajā ceļā 25, Jelgavā (kadastra Nr. 0900 036 0001) sastāvā.Īpašuma tiesības uz nekustamo īpašumu Vecais ceļš 25, Jelgavā (kadastra Nr. 0900 036 0001) ir nostiprinātas Intam Bangam Jelgavas pilsētas zemesgrāmatas nodalījumā Nr.22, lēmuma datums:05.11.1998.2012.gada 17.aprīlī Pārtikas un veterinārais dienests ar Intu Bangu ir noslēdzis līgumu Nr.PVD2012/19 par zemesgabala Vecais ceļš 25, Jelgavā (kadastra Nr. 0900 036 0001, zemes vienības kadastra apzīmējums 0900 036 0231) 2558 m2 platībā nomu. Ints Banga atbilst Publiskas personas mantas atsavināšanas likuma 4.panta ceturtās daļas 1.punktā minētajām personām, kuras var ierosināt valsts nekustamā īpašuma atsavināšanu, un savas pirmpirkuma tiesības var realizēt šā likuma 14.pantā noteiktajā kārtībā. Pirmpirkuma tiesīgās personas atsavināšanas iesniegums nav saņemts. Saskaņā ar Publiskas personas mantas atsavināšanas likuma 4.panta pirmo un otro daļu Zemkopības ministrija ar 2012.gada 26.marta vēstuli Nr.8.7–28/1090/2012 ierosina valsts nekustamā īpašuma Vecajā ceļā 25, Jelgavā, atsavināšanu, jo tas nav nepieciešams valsts funkciju veikšanai. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Atbilstoši anotācijas I.sadaļas 2.punktā minētajam ir sagatavots rīkojuma projekts, kas paredz atļaut valsts akciju sabiedrībai „Valsts nekustamie īpašumi” pārdot valsts nekustamos īpašumus, kas ierakstīti zemesgrāmatā uz valsts vārda Zemkopības ministrijas personā – „Kokles” Neretas pagastā, Neretas novadā (nekustamā īpašuma kadastra Nr. 3270 002 0067); nekustamo īpašumu „Ceriņi”-601, Ērgļu pagastā, Ērgļu novadā (nekustamā īpašuma kadastra Nr. 7054 900 0408); nekustamo īpašumu Vecajā ceļā 25, Jelgavā (nekustamā īpašuma kadastra Nr. 0900 536 0294), jo tie nav nepieciešami valsts pārvaldes funkciju veikšanai. Rīkojuma projekts paredz nekustamo īpašumu valdītājam - Zemkopības ministrijai uzdevumu nodot pircējam valsts nekustamo mantu 30 (trīsdesmit) dienu laikā no pirkuma līguma noslēgšanas dienas ar pieņemšanas- nodošanas aktu.Trīsdesmit dienu termiņš Zemkopības ministrijai dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi nekustamā īpašuma pārdevēja pienākumiem.Publiskas personas mantas atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā. Līdz ar to samērīgiem ar nekustamā īpašuma pircēja pienākumiem veikt noteiktas darbības noteiktos termiņos ir jābūt arī nekustamā īpašuma pārdevēja pienākumiem. Tādēļ valsts akciju sabiedrība „Valsts nekustamie īpašumi” nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju. Tā kā Ministru kabineta rīkojuma projektā minēto nekustamo īpašumu pārdevējs ir valsts akciju sabiedrība „Valsts nekustamie īpašumi”, bet nekustamo īpašumu valdītājs ir Zemkopības ministrija, lai varētu izpildīt nekustamo īpašumu pirkumu līgumos noteiktās saistības, Ministru kabineta rīkojuma projekta 3.punktā nekustamo īpašumu valdītājam - Zemkopības ministrijai ir noteikts 30 dienu termiņš no pirkuma līguma noslēgšanas dienas, kurā ar pieņemšanas-nodošanas aktu pārdotie nekustamie īpašumi jānodod to pircējiem. |
| 5. | Projekta izstrādē iesaistītās institūcijas | Valsts akciju sabiedrība „Valsts nekustamie īpašumi” un Zemkopības ministrija. |
| 6. | Iemesli, kādēļ netika nodrošināta sabiedrības līdzdalība | Saskaņā ar Publiskas personas mantas atsavināšanas likuma 4.panta otro daļu valsts nekustamo īpašumu atsavināšanu ierosina Zemkopības ministrija. Jautājuma būtība skar Ministru kabineta kompetenci lemt par to, vai atļaut vai neatļaut nekustamo īpašumu atsavināšanu (pārdošanu). Attiecības ar nekustamā īpašuma Vecais ceļš 25, Jelgavā, novadā telpu nomnieku ir noteiktas nekustamā īpašuma nomas līgumā. |
| 7. | Cita informācija | Politikas joma – publiskās pārvaldības politika. |

|  |
| --- |
| **II. Tiesību akta projekta ietekme uz sabiedrību –** Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2012. gads** | Turpmākie trīs gadi (tūkst. latu) |
| **2013.** | **2014.** | **2015.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme: | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| **3.3. pašvaldību budžets** | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. |
| 5.1. valsts pamatbudžets | Projekts šo jomu neskar. |
| 5.2. speciālais budžets | Projekts šo jomu neskar. |
| 5.3. pašvaldību budžets | Projekts šo jomu neskar. |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Rīkojuma projektu valsts akciju sabiedrība „Valsts nekustamie īpašumi” īstenos par saviem līdzekļiem.Valsts akciju sabiedrība „Valsts nekustamie īpašumi” saskaņā ar Publiskas personas mantas atsavināšanas likuma 47.pantu valsts nekustamās mantas atsavināšanā iegūtos līdzekļus ieskaitīs valsts pamatbudžeta ieņēmumu kontā. Pašlaik nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašuma pārdošanas vērtību, jo nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. Rīkojuma projekta ietekme uz valsts budžetu saistībā ar nekustamo īpašumu apsaimniekošanas izdevumiem būs atkarīga no tā vai nekustamos īpašumus izdosies pārdot izsolē.1. Nekustamais īpašums „Kokles” Neretas pagastā, Neretas novadā (nekustamā īpašuma kadastra Nr. 3270 002 0067) Neretas pagastā, Neretas novadā.

Saskaņā ar Zemkopības ministrijas 2012.gada 1.marta vēstulē Nr.8.7–28/794/2012 sniegto informāciju Valsts meža dienestam par nekustamo īpašumu 2011.gadā izdevumi bijuši Ls 1881,21, ieņēmumi no nekustamo īpašuma nomas bija Ls 84,60, nekustamā īpašuma nolietojums Ls 296,64.Nekustamā īpašuma kadastrālā vērtība saskaņā ar informāciju no NĪVKIS uz 2012.gada 1.janvāri ir Ls 6023.1. „Ceriņi”-601 Ērgļu pagastā, Ērgļu novadā (nekustamā īpašuma kadastra Nr. 7054 900 0408).

Saskaņā ar Zemkopības ministrijas 2012.gada 23.marta vēstulē Nr.8.7–28/1050/2012 sniegto informāciju Valsts meža dienestam 2011 gadā, izdevumi par nekustamo īpašumu bijuši Ls 575,16, ieņēmumi no nekustamo īpašumu nav bijuši, nekustamā īpašuma nolietojums Ls 49,20.Nekustamā īpašuma kadastrālā vērtība saskaņā ar informāciju no NĪVKIS uz 2012.gada 1.janvāri ir Ls 2163.1. Nekustamais īpašums Vecais ceļš 25, Jelgavā (nekustamā īpašuma kadastra Nr. 0900 536 0294).

Saskaņā ar Zemkopības ministrijas 2012.gada 26.marta vēstulē Nr.8.7–28/1090/2012 sniegto informāciju Pārtikas un veterinārajam dienestam 2011.gadā saistībā ar nekustamo īpašumu izdevumi bijuši Ls 1125,42, ieņēmumi – Ls 1414,62.Nekustamā īpašuma kadastrālā vērtība saskaņā ar informāciju no NĪVKIS uz 2012.gada 1.janvāri ir Ls 11414.  |
|  **IV. - VI. sadaļa –** Projekts šo jomu neskar. |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir valsts akciju sabiedrība „Valsts nekustamie īpašumi” un Zemkopības ministrija. |
| 2. | Projekta izpildes ietekme uz pārvaldes funkcijām | Ar rīkojuma projektu netiek paplašinātas vai sašaurinātas valsts pārvaldes funkcijas.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Rīkojuma projekta izpildei jaunas institūcijas netiek radītas.  |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar rīkojuma projekta izpildi nav plānots likvidēt esošās institūcijas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar rīkojuma projekta izpildi nav plānots reorganizēt esošās institūcijas. |
| 6. | Cita informācija | Ministru kabineta rīkojums tiks publicēts Latvijas Republikas oficiālajā laikrakstā „Latvijas Vēstnesis”, kā arī būs pieejams interneta tīklā: Normatīvo aktu informācijas sistēmā (NAIS) un bezmaksas normatīvo aktu bāzē [www.likumi.lv](http://www.likumi.lv). |

Finanšu ministrs A.Vilks

19.09.2012. 14:52

2502

I.Jansone

67024921, Ieva.Jansone@vni.lv